เรื่องร้องเรียน (ถนน,ร้องเรียน,ท่อระบายน้ำ,ความปลอดภัย,น้ำท่วม) วันที่ 2023-09-20 00:48:13 — แขวงตลาดบางเขน เขตหลักสี่ กรุงเทพมหานคร
สถานที่: ถนนทางเข้าหมู่บ้านเดอะแกรนด์และหมู่บ้านเศรณีปาร์ค ซอยวิภาวดีรังสิต 60 แยก 14 แขวงตบาดบางเขน เขตหลักสี่ กทม. 10210
เหตุ: มีการก่อสร้างหมู่บ้านเดอะแกรนด์ในซอยวิภาวดีรังสิต 60 แยก 14 ระหว่างการก่อสร้างมีปัญหาก่อความเดือดร้อนรำคาญ ละเมิดสิทธิชาวบ้านที่ใช้ถนนสาธารณะดังนี้
1.หมู่บ้านเดอะแกรนด์การก่อสร้างแล้วทำให้ท่อแตก น้ำไหลออกมาจากภายในหมู่บ้าน น้ำท่วมมาที่ถนนสาธารณะดังภาพบน ประชาชน ชาวบ้าน เด็ก ต้องเดินลุยน้ำ ดังที่เป็นอยู่ในภาพ ก่อความเดือดร้อน อันตราย เพราะการเดินลุยน้ำแบบคนในภาพ อาจไปเหยียบตะปูหรือตกท่อได้ (น้ำรั่วไหลออกมาท่วมถนนสาธารณะตามภาพหลายวันแล้ว ทางหมู่บ้านเดอะแกรนด์ไม่จัดการแก้ไข) เหตุที่สันนิษฐานว่าเหตุน้ำรั่ว ท่อแตกมาจากการก่อสร้างดังกล่าวเนื่องจากตามภาพ น้ำไหลออกมาจากหมู่บ้านเดอะแกรนด์
2.หมู่บ้านเดอะแกรนด์ก่อสร้างแล้วมีการนำรถบรรทุกขนาดใหญ่ที่ใช่ก่อสร้างสัญจรไปมาผ่านถนน ทำให้ ท่อริมถนนแตก เป็นอันตรายตามภาพซ้ายล่าง คนที่เดินไปมา อาจตกลงไปหรือสะดุดได้รับบาดเจ็บได้
3.การก่อสร้างดังกล่าวมีการบรรทุกวัสดุก่อสร้างแล้วตะปูหล่นตามพื้น ชาวบ้านในหมู่บ้านข้างเคียงขับรถผ่านไปมาแล้วพบว่าตะปูตำล้อรถด้วย ก่อความเสียหายอย่างมาก ตามภาพล่างขวา
4.การก่อสร้างของหมู่บ้านเดอะแกรนด์ตามภาพบน มีการก่อสร้างที่ชิดกับริมถนนสาธารณะมาก ตามภาพ แต่ไม่มีการทำฉากกั้นเลย เห็นได้ว่ามีความเสี่ยงที่วัสดุจากการก่อสร้างจะตกหล่นมาโดนคนที่สัญจรไปมาบริเวณถนนได้ เชื่อว่าควรมีการควบคุมการก่อสร้างให้ปลอดภัยมากกว่านี้ เพราะทุกวันนี้ก็มีตะปูหรือวัสดุก่อสร้างอื่นกระเด็นมาที่ถนนสาธารณะ ทำให้ชาวบ้านเดือดร้อน

ฝากหน่วยงานที่เกี่ยวข้องเข้ามาควบคุมการก่อสร้างให้ได้มาตรฐานและให้หมู่บ้านเดอะแกรนด์ที่กำลังก่อสร้างรับผิดชอบและระมัดระวังในการก่อสร้างมากกว่านี้ด้วย